Лийдс
Лийдс (, на английски се произнася по-близко до Лийдз) е най-големият град в графство Западен Йоркшър с население около 443 247 души.

Той е административен и стопански център на едноименната община Лийдс и част от 4-та по големина урбанизирана територия в Обединеното кралство - метрополисът Западен Йоркшър. Градът е разположен на 63 метра надморска височина с много големи вариации в района.

География 
Разположен е на река Еър (Aire). Градът е почти съединен с намиращия се в съседство Брадфорд. Разположен на 310 км северозападно от Лондон.

Климат 
Океанският климат, повлиян от Атлантическия океан и планината Пенинс, типичен за Британския остров, предполага малки вариации в температурите целогодишно. Най-топлите месеци са юли и август със средна температура 19,9 градуса по Целзий.

История 
Лийдс е обявен за град през 1626 г. Той е сред най-ранните центрове на вълнено-текстилната промишленост, макар че бурното ѝ развитие датира от късния XVIII в. През първата половина на XIX в. е свързан чрез плавателен канал с Ливърпул (през Манчестър).

Общата индустриална криза на Великобритания през ХХ в. и особено след Втората световна война засяга и Лийдс, но той е сред малкото английски градове с радикално обновяване и преобразяване.

Днес той продължава да е индустриален, търговски, транспортен и културен център. В пешеходния център на Лийдс са запазени и обновени голям брой прекрасни викториански сгради.

Демография 
Лийдс има третото по численост еврейско население в Обединеното кралство след Лондон и Манчестър.

Образование 
Университетът на Лийдс е основан през 1904 г. и е изключително престижен.

Транспорт 
Заедно с Брадфорд градът има общо международно летище.

Култура 
В Лийдс е основана постпънк и готик групата „Систърс ъф Мърси“.

Спорт

Известни личности 
 Родени в Лийдс
 Мелани Браун (р. 1975), певица
 Джеймс Милнър (р. 1986), футболист
 Невил Франсис Мот (1905-1996), физик
 Джеръми Паксман (р. 1950), журналист
 Чарлз Строс (р. 1964), писател
 Филип Уикстийд (1844-1927), икономист
 Кийт Уотърхаус (р. 1929), писател
 Джеймс Фрейн (р. 1968), актьор
 Дейвид Харви (р. 1948), футболист
 Кевин Хектър (р. 1944), футболист
 Пол Хънтър (р. 1978), играч на снукър
 Майкъл Чапман (р. 1941), музикант

Външни препратки 

 Официален сайт на града